CELEX ID: 32011D0690
Publication Date: 2011-10-14

Document:
KOMISIJOS ĮGYVENDINIMO SPRENDIMAS
2011 m. spalio 14 d.
kuriuo iš dalies keičiamas ir taisomas Komisijos sprendimo 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo priedas
(pranešta dokumentu Nr. C(2011) 7167)
(Tekstas svarbus EEE)
(2011/690/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1996 m. balandžio 29 d. Tarybos direktyvą 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančią direktyvas 85/358/EEB ir 86/469/EEB bei sprendimus 89/187/EEB ir 91/664/EEB (1), ypač į jos 29 straipsnio 1 dalies ketvirtą pastraipą ir 29 straipsnio 2 dalį,
kadangi:
(1)
Direktyvoje 96/23/EB nustatytos medžiagų ir likučių grupių, išvardytų jos I priede, stebėsenos priemonės. Pagal Direktyvą 96/23/EB tam, kad trečiosios šalys galėtų būti įtrauktos į sąrašus šalių, iš kurių valstybėms narėms leidžiama importuoti toje direktyvoje nurodytus gyvūnus ir gyvūninius produktus, ir kad būtų neišbraukiamos iš tų sąrašų, tos trečiosios šalys turi pateikti planą, kuriame būtų nurodytos jų teikiamos tame priede išvardytų medžiagų ir likučių grupių stebėsenos garantijos. Komisijai paprašius, tokie planai turi būti atnaujinami, ypač jei toks būtinumas nustatomas atlikus tam tikrus patikrinimus;
(2)
Komisijos sprendimu 2011/163/ES (2) patvirtinti Direktyvos 96/23/EB 29 straipsnyje nurodyti planai (toliau - planai), pateikti tam tikrų sprendimo priede išvardytų trečiųjų šalių dėl tame sąraše nurodytų gyvūnų ir gyvūninių produktų. Sprendimu 2011/163/ES panaikintas ir pakeistas 2004 m. balandžio 29 d. Komisijos sprendimas 2004/432/EB dėl likučių monitoringo planų, kuriuos pateikia trečiosios šalys pagal Tarybos direktyvą 96/23/EB (3);
(3)
atsižvelgiant į tam tikrų trečiųjų šalių pateiktus naujausius planus ir Komisijos gautą papildomą informaciją, būtina atnaujinti trečiųjų šalių, iš kurių valstybėms narėms leidžiama importuoti tam tikrus gyvūnus ir gyvūninius produktus, kaip nustatyta Direktyvoje 96/23/EB, sąrašą, kuris pateiktas Sprendimo 2011/163/ES priede (toliau - sąrašas);
(4)
Belizas šiuo metu įrašytas į sąrašą dėl akvakultūros ir medaus. Tačiau Belizas nepateikė plano, kaip reikalaujama pagal Direktyvos 96/23/EB 29 straipsnį. Todėl Belizas turėtų būti išbrauktas iš sąrašo;
(5)
Gana pateikė Komisijai planą dėl medaus. Plane pateikiamos pakankamos garantijos ir jis turėtų būti patvirtintas. Todėl įrašas, skirtas Ganai dėl medaus, turėtų būti įtrauktas į sąrašą;
(6)
Indija šiuo metu taiko taisomąsias priemones siekdama pašalinti jos medui skirto likučių plano trūkumus. Ta trečioji šalis pateikė patobulintą medui skirtą likučių planą, o Komisijos patikrinimas patvirtino priimtiną plano įgyvendinimą. Todėl sąrašo Indijai skirtame įraše turėtų būti įrašytas medus;
(7)
Madagaskaras pateikė Komisijai planą dėl medaus. Plane pateikiamos pakankamos garantijos ir jis turėtų būti patvirtintas. Todėl sąrašo Madagaskarui skirtame įraše turėtų būti įrašytas medus;
(8)
Mauricijus šiuo metu įtrauktas į sąrašą dėl paukštienos, tačiau pateikiant nuorodą į Sprendimo 2011/163/ES priedo 2 išnašą. Pagal tą išnašą ribojamas toks importas iš trečiųjų šalių, kurios naudoja žaliavas tik iš valstybių narių arba iš kitų trečiųjų šalių, patvirtintų tokioms žaliavoms eksportuoti į Sąjungą, vadovaujantis to sprendimo 2 straipsniu. Tačiau Mauricijus paukštienai skirtame plane nepateikė reikalaujamų garantijų. Todėl tai šaliai skirtame sąrašo įraše nebeturėtų būti įrašyta paukštiena;
(9)
Turkija pateikė Komisijai planą dėl kiaušinių. Plane pateikiamos pakankamos garantijos ir jis turėtų būti patvirtintas. Todėl sąrašo Turkijai skirtame įraše turėtų būti įrašyti kiaušiniai;
(10)
Singapūrui skirtame sąrašo įraše įtraukta akvakultūra, tačiau pateikiant nuorodą į Sprendimo 2011/163/ES priedo 2 išnašą. Tačiau Sprendimo 2004/432/EB su pakeitimais, padarytais Komisijos sprendimu 2010/327/ES (4), priede nėra nuorodos į 2 išnašą, kadangi Singapūras pateikė patvirtintą planą dėl akvakultūros. Komisijai nebuvo siūlytas joks pakeitimas po to plano patvirtinimo. Todėl tai trečiajai šaliai skirtas sąrašo įrašas turėtų būti pataisytas išbraukiant nuorodą į tą išnašą dėl akvakultūros importo. Siekiant teisinio tikrumo, Singapūrui skirtas įrašas turėtų būti taikomas atgaline data nuo 2011 m. kovo 15 d. - Sprendimo 2011/163/ES taikymo pradžios datos, kai buvo padaryta klaida Singapūrui skirtame įraše. Valstybių narių kompetentingos institucijos buvo atitinkamai informuotos, o Komisijai nebuvo pranešta apie jokius importo sutrikimus;
(11)
todėl Sprendimo 2011/163/ES priedas turėtų būti atitinkamai iš dalies pakeistas;
(12)
šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2011/163/ES priedas pakeičiamas šio sprendimo priedo tekstu.
2 straipsnis
Šis sprendimas taikomas nuo 2011 m. lapkričio 1 d.
Tačiau Singapūrui skirto įrašo dalinis pakeitimas taikomas nuo 2011 m. kovo 15 d.
3 straipsnis
Šis sprendimas skirtas valstybėms narėms.
Priimta Briuselyje 2011 m. spalio 14 d.

EuroVoc Classification:
Level 1: 100157
100155
100149
100147
100156
100161
Level 2: 100280
100277
100191
100283
100244
100192
100282
100254
100252
100193
100215
100279
100250
100245
100281
Level 3: 2858
3156
1632
6205
5424
2442
1847
122
2711
1372
2488
5780
614
2524
c_964c9649
2737
8367
2106
2848
912
2200
1268
2705
All Descriptors: 1166
1338
1445
1644
1729
1841
1907
2121
2531
2718
3191
4164
4580
4747
4841
6268
6569